แนะเก็งกำไร MTLS เป้าหมาย 40 บ. งบฯ Q1 ยังโตต่อเนื่อง
โบรกฯแนะเก็งกำไร MTLS เป้าหมาย 40.00 บาท งบไตรมาส 1/60 ยังโตต่อเนื่อง
27 เม.ย. 2560

บล.เคจีไอ (ประเทศไทย) ระบุในบทวิเคราะห์วันนี้ (27 เม.ย.) แนะนำหุ้นบริษัท เมืองไทย ลิสซิ่ง จำกัด (มหาชน) หรือ MTLS (เป้าพื้นฐาน 40.00 บาท) 1) ราคาหุ้นปรับลงแรงหลังหลุดแนวรับ 29.5 บาท ลงไปทดสอบบริเวณแนวรับถัดไป 27.50 บาท แล้วดีดกลับ ประเมินมีโอกาสฟื้นตัว แนะนำ “เก็งกำไร” แนวรับ 27.75 บาท แนวต้าน 31 บาท และถัดไปที่ 32.75 บาท (Stop loss 27 บาท)
2) จากข้อมูลในบทวิเคราะห์ล่าสุดวันที่22 มี.ค. สินเชื่อในช่วง 2 เดือนแรก เติบโตราว 70% เทียบช่วงเดียวกันของปีก่อน (จากเป้าทั้งปีที่ 50% เทียบช่วงเดียวกันของปีก่อน) ทำให้คาดว่าแนวโน้มผลการดำเนินงานไตรมาส 1/60 จะยังมีแนวโน้มเติบโตต่อเนื่อง และ 3) แนวโน้มอัตราดอกเบี้ยที่เป็นต้นทุนทางการเงินของ MTLS คาดจะทรงตัวต่ำต่อเนื่องในปีนี้ (อย่างไรก็ดี ฝ่ายวิจัยฯ ประมาณการฯ ตามหลักอนุรักษ์นิยม โดยคาดต้นทุนทางการเงินจะทยอยเพิ่มขึ้นใน 1 – 2 ปีนี้)